[bookmark: _GoBack]POISTNÁ ZMLUVA
na poistenie nehnuteľného a hnuteľného majetku UKF v Nitre na rok 2021

uzatvorená podľa § 788 a nasl. zákona č. 40/1964 Zb. Občianskeho zákonníka v znení
neskorších predpisov a zákona č. 343/2015 Z. z. o verejnom obstarávaní a o zmene a doplnení
niektorých zákonov v znení neskorších predpisov (ďalej len „zákon o verejnom obstarávaní“)

Článok I.
Zmluvné strany

Poisťovateľ:
Sídlo:
IČO:
DIČ:
DIČ DPH:
Bankové spojenie:
IBAN:
SWIFT/BIC:  
zastúpená:
(„poisťovateľ“)

a

Poistník:		Univerzita Konštantína Filozofa v Nitre
Sídlo:			Trieda Andreja Hlinku č. 1, 949 01 Nitra
IČO: 			00157 716
DIČ:			2021246590
DIČ DPH:		SK2021246590
Bankové spojenie:	Štátna pokladnica
IBAN:                        SK84 8180 0000 0070 0024 0831
SWIFT/BIC:  
štatutárny orgán: 	prof. RNDr. Libor Vozár, CSc., rektor
(„poistník“)


Článok I.
Predmet zmluvy

1.1	Predmetom tejto zmluvy je poistenie nehnuteľného a hnuteľného majetku UKF v Nitre pre prípad poškodenia, zničenia, odcudzenia alebo iných škôd tohto majetku, ktorý je spolufinancovaný aj zo zdrojov EÚ v rámci operačných programov.
1.2	Poisťovateľ sa zaväzuje poskytnúť poistníkovi v dojednanom rozsahu poistné plnenie, ak nastane poistná udalosť bližšie špecifikovaná v tejto zmluve a poistník je povinný zaplatiť poistné. 

Článok II.
Predmet a rozsah a podmienky poistenia

Časť A. Poistenie hnuteľného majetku UKF v Nitre na rok 2021

2.1	Predmetom poistenia je poistenie hnuteľného majetku poistníka (informačno-komunikačné technológie, prístroje, kancelárske zariadenia, nábytok, učebné pomôcky a pod.), ktorý tvorí Prílohu č. 1 k tejto zmluve.
2.2	Zmluvné strany sa dohodli na nasledovných poistných rizikách, minimálnych limitoch poistného plnenia a výšky spoluúčasti:
	a)	požiar do výšky poisťovaného majetku, spoluúčasť 100 EUR;
	b)	voda z vodovodných zariadení do výšky poisťovaného majetku na 1. riziko na 		sumu 5 000 EUR, spoluúčasť 100 EUR;
	c	)	krádež vrátane vandalizmu, nezistený páchateľ na 1. riziko na sumu 5 000 		EUR, spoluúčasť 100 EUR;
	d)	ostatné živelné riziká na 1. riziko na sumu 50 000 EUR, spoluúčasť 100 EUR.
2.3	Spôsob zabezpečenia vstupov do budov, v ktorých sa nachádza poisťovaný hnuteľný 	majetok je uvedený v prílohe č. 1 k tejto zmluve.

Časť B. Poistenie nehnuteľného majetku UKF v Nitre na rok 2021

2.1	Predmetom poistenia je poistenie nehnuteľného majetku poistníka (budovy určené na vzdelávanie, ubytovanie a stravovanie), ktorý tvorí Prílohu č. 2 k tejto zmluve.
2.2	Zmluvné strany sa dohodli na nasledovných poistných rizikách, minimálnych limitoch poistného plnenia a výšky spoluúčasti:
	a)	požiar do výšky poisťovaného majetku, spoluúčasť 100 EUR;
	b)	ostatné živelné riziká na 1. riziko na sumu 50 000 EUR, spoluúčasť 100 EUR;
c)	poistenie skiel (akékoľvek rozbitie skla) na 1. riziko na sumu 5000 EUR, spoluúčasť 100 EUR;
	d)	škody na stavebných súčastiach budovy vrátane vandalizmu a estetických škôd, 		nezistený páchateľ na 1. riziko na sumu 10 000 EUR, spoluúčasť 100 EUR;
	e)	voda z vodovodných zariadení na 1. riziko na sumu 5 000 EUR, spoluúčasť 		100 EUR.
2.3	Spôsob zabezpečenia vstupov do budov a ostatných otvorov je uvedený v prílohe č. 2 	k tejto zmluve.

Článok III.
Osobitné podmienky

3.1	Poistenie pre prípad škôd spôsobených živelnou udalosťou sa vzťahuje aj na škody 	spôsobené:
a) 	požiarom a dymom vznikajúcim pri požiari,
	b) výbuchom,
	c) priamym úderom blesku,
	d) nárazom alebo zrútením posádkou obsadeného letiaceho telesa, jeho časti alebo 	jeho nákladu,
	e) víchricou (vietor dosahujúci rýchlosť min. 76 km/h),
	f) povodňou, záplavou, prívalom bahna,
	g) katastrofálnym dažďom, ľadovcom, krupobitím,
	h) náhlym zosúvaním pôdy, zrútením skál alebo zemín, pokiaľ k nim nedošlo v 	súvislosti s priemyselnou alebo stavebnou činnosťou,
	i) zosúvaním alebo zrútením lavín,
	j) ťarchou snehu a námrazy,
	k) pádom stromov, stožiarov a iných predmetov, ak nie sú súčasťou poškodenej 	poistenej veci,
	l) zemetrasením,
	m) atmosférickými zrážkami, ľadovcom, snehom alebo nečistotami vnikajúcimi 	otvormi, ktoré vznikli v dôsledku živelnej udalosti, a ak k vniknutiu došlo do 72 hodín 	po skončení živelnej udalosti,
	n) spätným vystúpením vody, ak bolo spôsobené atmosférickým zrážkami alebo
	katastrofálnym dažďom,
	o) nárazom dopravného prostriedku,
	p) vodou unikajúcou z vodovodných zariadení alebo z prívodného alebo odvádzacieho 	potrubia týchto zariadení,
	q) kvapalinou alebo parou unikajúcou z ústredného, etážového alebo diaľkového 	kúrenia,
	r) hasiacim médiom samovoľne unikajúcim zo stabilného hasiaceho zariadenia,
	s) kvapalinou unikajúcou zo solárnych systémov alebo klimatizačných zariadení,
	t) chladiarenským médiom unikajúcim z chladiarenských zariadení a rozvodov,
	u) hasením, strhnutím alebo evakuáciou v dôsledku živelnej udalosti.
3.2	Zmluvné strany sa dohodli, že poistenie sa vzťahuje na veci upevnené na vonkajšej 	strane nehnuteľnosti.
3.3	Záplavou sa pre účely tohto poistenia rozumie vytvorenie súvislej vodnej plochy, ktorá 	určitú dobu stojí alebo prúdi v mieste poistenia.
3.4	Prívalom bahna sa pre účely tejto zmluvy rozumie deštruktívne pôsobenie hmoty s 	konzistenciou veľmi hustej tekutiny pohybujúcej sa smerom na poistenú vec. Vznik 	prívalu bahna je náhly a je zapríčinený prírodnými vplyvmi.
3.5	Katastrofálnym dažďom sa pre účely tejto zmluvy rozumie vysoký úhrn zrážok, 	spadnutých za relatívne krátky časový interval. Jeho intenzita sa určuje na základe	Wussowovho empirického vzťahu.
3.6	Zmluvné strany sa dohodli, že poistenie pre prípad poškodenia vecí vodou z 	vodovodného zariadenia zahŕňa aj škody vzniknuté vo vnútri budovy na	privádzacom 	vodovodnom potrubí vrátane zariadení pripojených na potrubie, odpadovom potrubí 	vrátane zariadení pripojených na potrubie, potrubí klimatizačných zariadení, potrubí 	horúcovodného alebo parného kúrenia, teplovodných čerpadiel, solárnych systémov, 	pokiaľ ku škode dôjde následkom zamrznutia potrubia.
3.7	Zmluvné strany sa dohodli, že poisťovateľ nahradí náklady nevyhnutné na stavebné 	úpravy, demontáž a remontáž ostatných nepoškodených poistených vecí, ktoré boli 	vynaložené v súvislosti so znovuobstaraním alebo opravou vecí poškodených, 	zničených alebo stratených pri poistnej udalosti,
3.8	Zmluvné strany sa dohodli, že poisťovateľ nahradí náklady na hľadanie príčiny škody, 	náklady na zemné a výkopové práce a náklady na posudkového znalca.
3.9	Poistenie pre prípad škôd spôsobených odcudzením sa vzťahuje na škody spôsobené 	odcudzením, poškodením alebo zničením, pričom páchateľ sa zmocnil poistenej veci 	nasledujúcim spôsobom:
	a) krádežou, pri ktorej preukázateľne prekonal prekážku alebo opatrenie, chrániace 	poistenú vec pred krádežou,
	b) krádežou, pri ktorej boli poistené veci poistníkovi alebo jeho zamestnancovi 	zobrané, pretože jeho odpor bol vylúčený v dôsledku telesného stavu po nehode alebo 	v dôsledku inej príčiny, za ktorú nemôže byť zodpovedný,
	c) lúpežou, t.j. zmocnením sa poistenej veci použitím násilia alebo hrozby 	bezprostredného násilia proti poistníkovi, jeho zamestnancovi alebo inej osobe. Za iné 	osoby sa považujú zamestnanci právnych subjektov, organizácií a útvarov (napr. 	zmluvnej SBS, a pod.), ktorí v mieste poistenia vykonávajú strážnu alebo informačnú 	činnosť.
	d) do miesta poistenia sa dostal tak, že ho otvoril nástrojom, ktorý nie je určený na 	jeho riadne otvorenie,
	e) do miesta poistenia sa dostal iným, preukázateľne násilným spôsobom,
	f) v mieste poistenia sa skryl, po jeho uzamknutí sa veci zmocnil a pri jeho opustení 	zanechal po sebe stopy, ktoré môžu byť použité ako dôkazný prostriedok,
	g) miesto poistenia otvoril originálnym kľúčom alebo legálne zhotoveným duplikátom, 	ktorých sa zmocnil krádežou vlámaním alebo lúpežným prepadnutím,
	h) do schránky, ktorej obsah je poistený, sa dostal alebo ju otvoril nástrojom, ktorý 	nie je určený na jej riadne otvorenie.
3.10	Poistenie sa vzťahuje na úmyselné poškodenie alebo zničenie poistenej veci, ak úmyselné konanie smerovalo k poškodeniu alebo zničeniu poisteného majetku, prípadne proti osobe poistníka, jeho zamestnancovi alebo inej osobe. Za iné osoby sa považujú zamestnanci právnych subjektov, organizácií a útvarov (napr. zmluvnej SBS, a pod.), ktorí v mieste poistenia vykonávajú strážnu alebo informačnú činnosť.
3.11 	Zmluvné strany sa dohodli, že poistenie sa vzťahuje aj na:
	vnútorný vandalizmus (zistený aj nezistený páchateľ), ktorý zahŕňa úmyselné 	poškodenie alebo úmyselné zničenie poistenej veci, spáchané inou osobou ako 	poistníkom tým spôsobom, že vnikne do chráneného priestoru, prekoná prekážku a 	poškodí alebo zničí predmet poistenia,
	vonkajší vandalizmus (zistený aj nezistený páchateľ), ktorý zahŕňa také prípady, keď 	iná osoba ako poistník spácha úmyselné poškodenie alebo úmyselné zničenie verejne 	prístupnej poistenej veci.
3.12 	Poistenie informačno-komunikačných technológií, prístrojov, kancelárskeho 	zariadenia, nábytku, učebných pomôcok a pod. sa vzťahuje  na škody  náhlym a 	nepredvídaným poškodením a zničením častí a súčastí. 
3.13	Poistenie pre prípad poškodenia alebo zničenia skla sa vzťahuje na škody spôsobené 	rozbitím skiel akoukoľvek náhodnou udalosťou.
	a) za súbor vlastného skla sa považujú ďalej vyšpecifikované hmotné veci vo 	vlastníctve poistníka, a to:
	súbor pevne vsadeného alebo osadeného skla všetkých druhov, vypĺňajúceho 	vonkajšie otvory budov, vrátane nápisov (aplikovaných priamo na sklo alebo vo forme 	nalepovacej fólie), bezpečnostných fólií a snímačov EZS,
	súbor skiel (všetkých druhov) pultov, vitrín, dverí a okien vo vnútri budovy, vrátane 	nápisov (aplikovaných priamo na sklo alebo vo forme nalepovacej fólie),
	rám, v ktorom je sklo osadené.
	b) zmluvné strany sa dohodli, že poistenie sa vzťahuje aj na škody spôsobené 	prievanom;
3.14 	Územná platnosť poistenia majetku:
	a) Tr. A. Hlinku 1, Nitra, ako aj všetky ostatné  objekty a miesta, v ktorých je v zmysle 	účtovnej evidencie poistníka majetok umiestnený,
	b) pri poistení prenosnej elektroniky, sa výhradne pre účely poistenia pre prípad škôd 	spôsobených živelnou udalosťou a poistenia pre prípad škôd spôsobených 	odcudzením, rozširuje miesto poistenia o miesta:
	pobytu alebo externého pracoviska zamestnanca poistníka, trvalého a prechodného 	bydliska zamestnanca poistníka a ubytovacieho zariadenia, v ktorom je zamestnanec 	poistníka ubytovaný,
	pohybu motorového vozidla, vlaku, autobusu, lietadla, plavidla, ktorými sa 	zamestnanec poistníka prepravuje.
3.15		Ustanovenia tejto zmluvy majú prednosť pred ustanoveniami poistných podmienok 	poisťovateľa pre jednotlivé druhy poistenia.
3.16		Poisťovateľ nemôže znížiť požadovaný rozsah poistenia svojimi Všeobecnými 	poistným podmienkami, Osobitnými poistnými podmienkami (ďalej len „OPP“). V 	prípade ak by Všeobecné poistné podmienky, obsahovali výluky, ktoré by 	akýmkoľvek spôsobom menili alebo obmedzovali rozsah poistného krytia v rozsahu 	poistenia podľa článku II. tejto zmluvy, majú ustanovenia definované v rozsahu podľa 	tejto zmluvy prednosť pred akýmikoľvek ustanoveniami a výlukami obsiahnutými vo 	Všeobecných poistných podmienkach, OPP.
3.17		V prípade poistnej udalosti plnenie na základe poistnej zmluvy, musí zahŕňať 	diagnostiku majetku poškodeného v dôsledku poistných rizík v zmysle tejto zmluvy.
3.18	Poisťovateľ nebude uplatňovať princíp podpoistenia.
3.19	Zmluvné strany sa dohodli, že pod pojmom „poistenie na 1. riziko“ sa rozumie 	„poistenie na 1. riziko s automatickým obnovením poistnej sumy“. Ak v priebehu 	poistného obdobia nastala poistná udalosť a poistníkovi vzniklo právo na poistné 	plnenie, poisťovateľ automaticky obnoví poistnú sumu na zvyšok poistného obdobia. 	Obnovenie poistnej sumy poisťovateľ urobí stanovením doplatku poistného od 	termínu vzniku poistnej udalosti do konca poistného obdobia za vyčerpanú časť 	poistnej sumy zodpovedajúcu poistnému plneniu vrátane spoluúčasti. Dojednaná 	poistná suma je v priebehu poistného obdobia vždy v pôvodnej výške.
3.20	Zmluvné strany sa dohodli, že poistenie sa vzťahuje aj na následné škody. Pod 	pojmom následné škody sa rozumejú škody, ktoré vznikli na majetku v súvislosti so 	živelnou udalosťou napr. poškodenie alebo zničenie majetku pri prácach na 	zmiernenie škody a pod.
3.21	V prípade sériovej poistnej udalosti bude spoluúčasť odpočítaná z poistného plnenia 	len raz. Pod sériovou poistnou udalosťou sa pre účely tohto poistenia rozumie viac po 	sebe nasledujúcich škôd na jednej poistenej veci evidovanej pod jedným inventárnym 	číslom, ktoré majú spoločnú príčinnú súvislosť.


Článok IV.
Doba platnosti zmluvy

4. 1	Zmluva sa uzatvára na dobu určitú, a to od 1.1.2021 do 31.12.2021, t.j. obdobie platnosti a účinnosti tejto poistnej zmluvy.


Článok V.
Cena, platobné podmienky a fakturácia

5.1 	Cena je stanovená dohodou zmluvných strán podľa § 3 zákona NR SR č. 18/1996 Z. z. o cenách v znení neskorších predpisov.
5.2 	Kalkulácia ceny poistného tvorí Prílohu č. 3 k tejto zmluve a obsahuje rozpis za jednotlivý hnuteľný a nehnuteľný majetok, ktorý bude poistené od 1.1.2020.
5.3	Zmluvné strany sa dohodli na cene poistného vo výške ......... EUR (slovom:................). V poistnom sú zahrnuté všetky náklady poistiteľa k plneniu predmetu poistenia.
5.4	Poistné bude uhradené bezhotovostným platobným stykom ako jednorazová splátka, na základe faktúry (predpisu poistného) vystavenej poisťovateľom. Splatnosť poistného je do 30 dní od doručenia faktúry.
5.5	Faktúra musí spĺňať náležitosti daňového dokladu v zmysle č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať náležitosti daňového dokladu, alebo ak nebude po stránke vecnej alebo formálnej správne vystavená, poistník ju vráti poisťovateľovi na doplnenie alebo prepracovanie a nová lehota splatnosti začne plynúť dňom doručenia správne vyplnenej alebo prepracovanej faktúry poistníkovi.
5.6	Faktúra sa považuje za uhradenú dňom odpísania vyfakturovanej sumy z účtu poistníka na účet poisťovateľa.
5.7	Zmluvné strany sa dohodli, že výška poistného je záväzná a nemenná počas celej doby trvania poistenia.
5.8	Zmluvné strany sa dohodli, že splatnosť poistného nemá vplyv na vznik poistenia.
5.9	Poistné za novonadobudnutý majetok počas platnosti tejto zmluvy sa vypočíta odo dňa poistenia ako alikvotná časť z cien ročného poistenia poisťovateľa pre danú kategóriu majetku dohodnutú v Prílohe č. 3 k tejto poistnej zmluve. Poistné sa uhradí na základe príslušného dodatku k zmluve.
5.10	V prípade zániku poistenia niektorého z poisťovaného  majetku v priebehu platnosti tejto zmluvy, poisťovateľ vráti zostávajúcu pomernú časť už uhradeného poistného poistníkovi na základe dodatku k zmluve.

Článok VI.
Ochrana informácií

6.1	Poisťovateľ berie na vedomie, že poistník je pre účel tejto zmluvy právnickou osobou povinnou sprístupňovať informácie (povinnou osobou) v súlade a v rozsahu uvedenom v § 10 ods. 2 písm. c) zákona číslo 211/2000 Z. z. o slobodnom prístupe k informáciám a o zmene a doplnení niektorých zákonov.

Článok VII.
Likvidácia poistných udalostí

7.1	Poistník je povinný oznámiť poisťovateľovi vznik škodovej udalosti/poistnej udalosti:
	a)	do 15 dní po jej vzniku, ak vznikla na území Slovenskej republiky,
	b)	do 30 dní po jej vzniku, ak vnikla mimo územia Slovenskej republiky.
	Po oznámení poistnej/škodovej udalosti poisťovateľ zabezpečí obhliadku poškodeného majetku, ktoré je poškodené v objektoch poistníka, prípadne na adrese, ktorú je povinný poistník poisťovateľovi oznámiť.
7.2	Poistník pri vzniku poistnej/škodovej udalosti predloží poisťovateľovi, „Oznámenie škodovej udalosti poistníkomˮ, ktoré tvorí prílohu č. 4 k tejto zmluve.
7.3	Poisťovateľ umožní poistníkovi elektronické sledovanie likvidácie poistnej udalosti.


Článok VIII.
Záverečné ustanovenia

8.1 	Jednotlivé ustanovenia zmluvy môžu byť menené, doplňované, resp. rušené formou číslovaných dodatkov uzatvorených v písomnej forme po dohode obidvoch zmluvných strán iba v súlade so zákonom o verejnom obstarávaní.
8.2	Zmluvu je možné pred uplynutím dohodnutej doby jej platnosti zrušiť aj vzájomnou písomnou dohodou zmluvných strán.
8.3	Poistenie zanikne ku dňu ukončenia platnosti tejto zmluvy a taktiež môže zaniknúť podľa príslušných ustanovení Občianskeho zákonníka.
8.4	Zmluva nadobúda platnosť dňom podpísania oboma zmluvnými stranami. Zmluva je vyhotovená v štyroch (4) rovnopisoch, z toho dva rovnopisy pre poistníka a dva rovnopisy pre poisťovateľa.
8.5	Zmluva nadobúda účinnosť dňa 1. januára 2021,  jej predchádzajúcim zverejnením v Centrálnom registri zmlúv vedenom Úradom vlády Slovenskej republiky.
8.6	Právne vzťahy zmluvných strán vzniknuté na základe tejto zmluvy sa riadia právnymi predpismi Slovenskej republiky a prípadné spory z poistenia rozhodujú príslušné súdy Slovenskej republiky s vylúčením akýchkoľvek rozhodcovských súdov, ktoré pôsobia na území Slovenskej republiky, v členských krajinách Európskej únie alebo v tretích krajinách.
8.7	Zánik zmluvy sa nedotýka práva na uplatnenie nárokov vyplývajúcich z porušenia zmluvy, vrátane oprávnenia na náhradu škody, zmluvnej pokuty, riešenia sporov medzi zmluvnými stranami a ostatných ustanovení, ktoré podľa zmluvy alebo vzhľadom na svoju povahu majú trvať aj po ukončení zmluvy. Ustanovenia vzťahujúce sa k usporiadaniu vzájomných právnych vzťahov na základe zmluvy zostávajú v platnosti do momentu ich usporiadania.
8.8	Ustanovenia tejto zmluvy majú prednosť pred akýmikoľvek všeobecnými poistnými podmienkami a/alebo osobitnými poistnými podmienkami.
8.9	Zmluvné strany sa zaväzujú informovať sa o každej zmene právnej subjektivity alebo o okolnostiach, ktoré by mohli podstatne ovplyvniť znenie tejto zmluvy.
8.10	Zmluvné strany zhodne vyhlasujú, že sa na tejto zmluve dohodli dobrovoľne, prejav ich vôle je slobodný a vážny, a keďže znenie tejto zmluvy je v súlade s ich prejavenou vôľou, túto na znak s jej súhlasom podpísali.
8.11 	Neoddeliteľnú súčasť tejto zmluvy tvorí: 
	Príloha č. 1 – Zoznam hnuteľného majetku	
	Príloha č. 2 – Zoznam nehnuteľného majetku
	Príloha č. 3 – Kalkulácia ceny poistného
	Príloha č. 4 – Oznámenie škodovej udalosti poistníkom



V......... dňa	V Nitre dňa





poisťovateľ                                                     	poistník
 




